jkorsvik/nowiki_second_scrape_merged huggingface dataset:
Zhongning

. 
Zhongning (kinesisk: 中宁县; pinyin: Zhōngníng Xiàn) er et fylke i byprefekturet Zhongwei i den autonome region Ningxia Hui i Folkerepublikken Kina.
I 1999 var folketallet på 228 713 innbyggere.


== Jordbruk ==
Zhongning er et jordbruksfylke. I tillegg til vanlige jordbruksprodukter fra denne delen av Kina er det blitt satset stort på dyrking av gojibær (lycium barbarum).


== Samferdsel ==
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.


== Referanser ==
Changtu

Changtu (kinesisk: 昌图县; pinyin: Chāngtú Xiàn) er et fylke i byprefekturet Tieling i provinsen Liaoning i Folkerepublikken Kina. I 1999 var folketallet der på 1 016 431 innbyggere.I dette fylket møtes elvene Xiliao He og Dongliao He og fortsetter som Liao He.


== Administrative enheter ==
Storkommuner:

Kommuner:

Daxing (大兴乡)
Shibajiazi (十八家子乡)
Tongjiangkou (通江口乡)
Dasijiazi (大四家子乡)
Houyao (后窑乡)
Changfa (长发乡)
Taiping (太平乡)
Xia'ertai (下二台乡)
Ping'anbao (平安堡乡)
Qujiadian (曲家店乡)


== Samferdsel ==


=== Jernbane ===
Hada-banen, en høyhastighetsbane åpnet i 2012, går gjennom området fra Harbin til Dalian.


=== Vei ===
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.


== Referanser ==


== Eksterne lenker ==
Offisielt nettsted 
(en) Changtu – kategori av bilder, video eller lyd på Commons
Hengfeng

Hengfeng (kinesisk: 横峰县; pinyin: Héngfēng Xiàn) er et fylke i byprefekturet Shangrao i Jiangxi i Folkerepublikken Kina. 
I 1999 var folketallet på 189 465 innbyggere.


== Referanser ==
Jinhu

Jinhu (kinesisk: 金湖县; pinyin: Jīnhú Xiàn) er et fylke i byprefekturet Huai'an i provinsen Jiangsu i Folkerepublikken Kina. Folketallet i 1999 var på 351 810 innbyggere.


== Referanser ==
Risøy (Kragerø)

Risøy er en øy i Kragerø kommune i Telemark. Den ligger på nordsiden av Langøy, som er en av de største øyene i skjærgården ved Kragerø. Risøy er lang og smal med ulendt terreng. Den tilhørte i sin tid fiskeren Harry Risøy, men han bygde 22 hytter som han solgte. Etter Harrys død feires hans bursdag hvert år av hytteeierne.


== Referanser ==
Ulvhedner

Ulvhedner er et norsk black metal-band etablert i 1996 av Arild Hodne og Svein Terje Solvang.


== Diskografi ==
Ferdasyn (Demo, 2005)
Ferdasyn/Trolldomsanger (Split album, 2006)
Før i tida (Studioalbum, 2009)


== Medlemmer ==


== Eksterne lenker ==
(en) Ulvhedner på Discogs 
(en) Ulvhedner på MusicBrainz 
(en) Ulvhedner på Encyclopaedia Metallum 
(en) Ulvhedner på MySpace
Brønnøysund korps

Brønnøysund korps er Frelsesarmeens menighet i Brønnøysynd. 
Leder for menigheten er divisjons feltsersjant Brynhild Skipsfjord (1991–)
Menigheten ble startet den 21. juli 1960
Florø korps

Florø korps er Frelsesarmeens menighet i Florø. Korpset ble startet 8. desember 1912 av kaptein Daniel Larsen og løytnant Sigurd Asprusten. Det første menighetshuset kjøpte de i 1915.
Idag er Florø korps en aktiv menighet i lokalsamfunnet med mange tilbud til både barn og voksne.
Korpset blir idag ledet av kaptein Christine Stensland.
Hommelvik korps

Hommelvik korps er Frelsesarmeens menighet i Hommelvik. Det ble startet i 1892, først som en utpost til Trondheim korps og senere samme år som eget korps. I 1898 ble det nedlagt, for så å starte opp igjen i 1918. I 1926 kjøpte korpset eget menighetshus. Korpset startet speidervirksomhet i 1948.


== Referanser ==
Ort

Ort kan være:

Ort (myntenhet), «regnemynt», brukt i Norge fra 1816 til 1875
Ort (vekt), gammel norsk måleenhet for vekt
Ort (gruvegang), en gruvegang som ikke munner ut i dagen
Paris-traktaten av 1815

Paris-traktaten av 1815 ble signert den 20. november 1815 etter Napoléons nederlag og påfølgende abdikasjon. I februar 1815 hadde Napoléon unnsluppet fra sitt eksil på Elba og nådde Paris den 20. mars og med det begynte det som senere ble kalt de hundre dagene. Den 22. juni 1815, fire dager etter Frankrikes nederlag i slaget ved Waterloo ble Napoléon overtalt til å abdisere og Ludvig XVIII av Frankrike tok igjen over som statsleder.
Paris-traktaten av 1815 var betraktelig hardere mot Frankrike enn Paris-traktaten av 1814 som hadde blitt forhandlet frem av Talleyrand, en annen grunn var støtten Napoléon hadde fått under «de hundre dagene». Frankrikes størrelse ble satt til landets grenser i 1790 og mistet således erobringene av de revolusjonære armeene fra årene 1790-1792 som den foregående traktaten hadde latt Frankrike beholde. 
Frankrike ble også pålagt å betale 700 millioner franc i skadeerstatning og for egen regning underholde en alliert okkupasjonsstyrke på 150 000 soldater i den østlige delen av landet, fra Den engelske kanal til grensen mot Sveits i fem år. Hensikten med okkupasjonsstyrken var dels å sikre nabostatene fra en ny revolusjon i Frankrike og dels å sørge for at landet betalte krigsskadeerstatningen. 


== Eksterne lenker ==
Avtalens tekst, fra Napoleon-series (engelsk)
Simon Rye

Simon Rye (født 22. mai 1963) er en norsk sosialantropolog, diplomat og direktør. Han har doktorgrad i sosialantropologi.
Rye har før jobbet for Utenriksdepartementet som ministerråd samt som ambassaderåd ved den norske ambassaden i Addis Abeba.
Han var avdelingsdirektør for fred, likestilling og demokrati i Norad innen han i 2008 ble ansatt som ny direktør ved Oslosenteret for fred og menneskerettigheter. Rye skal lede senteret sammen med tidligere statsminister og Kristelig Folkeparti-leder Kjell Magne Bondevik.
Han er i dag bosatt i Asker.
Kommunalteknikk

Kommunalteknikk er en fellesbetegnelse for ingeniørfaglige oppgaver i kommuner; både innenfor vann, avløp og renovasjon og etter Plan- og bygningsloven.
Fagområder innenfor kommunalteknikk er

Arealplanlegging/regulering
Kartforretninger, eiendomsgrenser og oppmåling 
Byggesaksbehandling , men ikke plan- og bygningsmyndighet
Vannforsyning, kloakkanlegg og avløpsrensing 
Avfallshåndtering/renholdsvesen 
Veier 
Bygg og anlegg. Parkanlegg 
Brann- og feiervesen 
Havnevesen 


== Referanser ==
NM i ishockey 1976

NM i ishockey 1976 var det 37. norgesmesterskapet i ishockey. 
Hasle-Løren vant sitt tredje norgesmesterskap etter seier i sluttspillsgruppespillet.


== Tabellen ==
Se 1. divisjon ishockey for menn 1975/76 for hele seriespillet
The Polices diskografi

Dette er diskografien til The Police.


== Studioalbum ==


== Singler ==


== Video album ==


== Referanser ==
Afghanistan under Paralympiske sommerleker 2008

Afghanistan sendte en delegasjon til paralympiske sommerleker 2008 i Beijing i Kina. Én utøver representerte Afghanistan, Mohammad Fahim Rahimi, som konkurrerte i vektløftning.


== Se også ==
Paralympiske sommerleker 2008


== Referanser ==


== Eksterne lenker ==
Den internasjonale paralympiske komité
Erik Møller Solheim

Erik Møller Solheim (født 18. januar 1979) er en norsk forlagsredaktør, journalist og forfatter. Solheim har jobbet for Dagbladet, Aftenposten og Dagens Næringsliv og er tidligere redaktør av tegneserie- og popkulturbladet Rocky. Han er redaktør for dokumentarlitteratur på Cappelen Damm. Solheim er gift med NRK-reporter Anita Reinton Utgård.
Solheim vervet seg i 2008 til den amerikanske presidentkandidaten Barack Obamas kampanje. Arbeidet resulterte  i en artikkel for Dagbladets lørdagsbilag Magasinet 16. februar 2008, og i boken En stemme for Obama, som kom ut på Gyldendal i mars 2009.


== Eksterne lenker ==
Intervju i Dagbladet
Intervju i litteraturmagasinet Bokstaver
Forlagets presentasjon Arkivert 7. oktober 2009 hos Wayback Machine.
Armenia under Paralympiske sommerleker 2008

Armenia deltok under paralympiske sommerleker 2008 i Beijing med en utøver i styrkeløft.


== Resultater ==


=== Styrkeløft ===

Kvinner


== Se også ==
Paralympiske sommerleker 2008


== Eksterne lenker ==
Den internasjonale paralympiske komité
Indonesia under Paralympiske sommerleker 2008

Indonesia sender en tropp til Paralympiske sommerleker 2008 i Beijing. Landet sender tre idrettutøvere som vil konkurrere i tennis, svømming og styrkeløft.


== Se også ==
Paralympiske sommerleker 2008


== Referanser ==


== Eksterne lenker ==
Paralympiske sommerleker 2008 – offisiell nettside
Den internasjonale paralympiske komité
Prinsesse Märtha Louises Fond

Prinsesse Märtha Louises Fond (tidligere H.K.H. Prinsesse Märtha Louises Fond) er et norsk fond som gir økonomisk støtte til organisasjoner som arbeider med funksjonshemmede barn i Norge.
Avkastningen på egenkapitalen blir utdelt årlig i samband med prinsesse Märtha Louises fødselsdag 22. september. I 2007 ble 28 søkere tildelt sammenlagt nær 600 000 kroner.
Fondets egenkapital er på nær 14 millioner kroner.


== Referanser ==


== Eksterne lenker ==
Kongehuset.no: Prinsesse Märtha Louises Fond
Rasmus Sandal

Rasmus Paulson Sandal (født 21. juni 1888 på Byrkjelo, død 12. august 1985 på Byrkjelo) var en norsk bonde og politiker fra Gloppen kommune. Han var ordfører i Breim kommune i perioden 1956–1958.


== Kilder ==
NRKs fylkesleksikon: Ordførarar i Gloppen kommune
Einar Strand (Breim)

Einar Kristoffersen Strand (født 25. november 1913 på Byrkjelo, død 11. august 1989 på Byrkjelo) var en norsk bonde og politiker fra Gloppen kommune. Han var ordfører i Breim kommune i perioden 1958–1960.


== Kilder ==
NRKs fylkesleksikon: Ordførarar i Gloppen kommune
Følling Idrettslag

Følling Idrettslag (stiftet 1920) er et norsk idrettslag med håndball- og fotballag.
Fotballaget er slått sammen med Kvam Idrettslag. De har lag fra miniputter og til G14. Laget har en fotballbane som heter Myra og håndball spilles i Beitstadhallen.


== Eksterne lenker ==
Kvamssida
Ringnestjerna

Ringnestjerna (også kalt Tærudtjerna) er to små innsjøer ved Skedsmokorset i Lillestrøm kommune i Viken.
Innsjøen er en myrinnsjø. Nordre Tærudtjern er ca. 50 meter bredt og 200 meter langt. pH-verdien i vannet er 4,6. Vannet har en grønn-svart farge.
Innsjøen har krympet en del og det er kommet flere øyer i vannet.
Søndre Tærudtjern er noe mindre. Også her er det flytene øyer.
Det er badeplass og et lite stupetårn på vestsiden av vannet.


== Dyreliv og planteliv ==
I Tærudtjerna er for det meste insekter, bl.a. fluer og vannymfer. Det er en del planter rundt Tærudtjern, bl.a. groblad, gråor, osp, breine og lerk.
Skedsmo Jeger og Fiskerforening har hver år satt ut ørret i begge tjerna, og det er også abbor der.


== Referanser ==
National Ski Hall of Fame

U.S. National Ski and Snowboard Hall of Fame and Museum ligger i byen Ishpeming på den øvre halvøya i delstaten Michigan i USA. I 1905 ble National Ski Association, som i dag er kjent som United States Ski and Snowboard Association, etablert i Ishpeming.
Ved siden av at den huser Hall of Fame and Museum, har bygningen en kinosal, bibliotek, suvenirbutikk, kontor og et stor arkiv.


== Eksterne lenker ==
(en) Offisielt nettsted
Ihendehaverobligasjon

Ihendehaverobligasjon er en type obligasjon som kan brukes som bevis på en deltakelse i et større lån som enten er opptatt av en stat, en kommune, statsbanker eller eventuelle industri-selskaper. 
En slik ihendehaverobligasjon var tidligere ansett som et gjeldsbrev som når som helst kan omsettes til for eksempel penger. I dag er ihendehaverobligasjoner stort sett elektronisk baserte dokumenter, slik at det faller utenfor gjeldsbrevslovens regler, ettersom denne forutsetter skriftlighet. Betegnelsen "ihendehaverobligasjon" i relasjon til gjeldsbrev er dermed misvisende.1
Målestokk (kart)

Målestokk på et kart angir forholdet mellom den avstanden vi måler på et fysisk, trykt kart, og reell avstand i terrenget. For skalérbare kart på internett eller liknende er fysisk målestokk ikke anvendelig. I stedet er det ofte plassert en dynamisk skala i karthjørnet som skifter med skaleringen.
Tekniske kart til bruk for detaljplanlegging er gjerne tegnet i målestokk 1 : 1000. Det vil si at 1 cm på kartet utgjør 1000 cm (10 m) i terrenget. 
Når målestokken for et kart er 1 : 50 000, betyr det at alle avstander på kartet er 50 000 ganger lengre i virkeligheten. 1 cm på kartet tilsvarer 50 000 cm, det vil si 500 m, i virkeligheten.
Verdenskart kan ha målestokken 1 : 30 000 000. Det betyr at 1 cm på kartet tilsvarer 30 000 000 cm = 300 000 m = 300 km i virkeligheten, mens turistkart for mindre steder kan ha målestokk helt ned i 1 : 2000.


=== Stor og liten målestokk ===
Betegnelsen stor og liten målestokk blir gjerne forvekslet. Det riktige er at målestokken 1 : 1000 er større enn 1 : 50 000. Det vil si at detaljerte kart er tegnet i stor målestokk, mens oversiktskart er tegnet i liten målestokk.


=== Andre betydninger ===
Uttrykket målestokk er også feilaktig brukt for en meterstokk, muligens avledet av sammenblanding med uttrykket målebånd.


== Se også ==
Skalamodell


== Referanser ==
Fylkesvei 255 (Hordaland)

Fylkesvei 255 (Fv255) i Hordaland gikk mellom Solheimsviken og Haukeland universitetssykehus i Bergen. Veien var 1,5 km lang.
2019 ble veien del av fylkesvei 584.


== Kommuner og knutepunkter ==

 BergenIbsens gate 

 Bybanen i Bergen 
Kronstad
 St. Olavs vei / Hunstadsvingen
 585Fylkesvei 585 Haukelandsveien fra Haukeland universitetssykehus mot 582Fylkesvei 582 Paradis, og mot Europavei 16  Bergen stasjon


== Referanser ==


== Eksterne lenker ==
Vegvesenets vegkart
Vegliste Hordaland
Huor

Huor er en fiktiv figur i J.R.R. Tolkiens fortellinger om Midgard. Han blir regnet som en helt blant menneskene i første tideverv. Huor var sønn av Galdor den høye av Hadors hus og Hareth av Haleths hus og sønnesønn av Hador. Han bodde i hadorfolkets land i Dor-lómin. Den eldre broren hans var Húrin, far til Túrin. Han var også faren til Tuor og mannen til Rían, som han giftet seg med kort tid før Nírnaeth, som er kjent fra fortellingen om Gondolins fall. Sammen med Húrin kjempet han i Nírnaeth Arnoediad, hvor han ble drept av en forgiftet pil mens han gjorde motstand mot orkene slik at kong Turgon av Gondolin kunne komme seg i sikkerhet.
Præriebladet

Præriebladet var et tegneserieblad gitt ut av SE-bladene fra 1957 til 1990. Fram til 1972 ble det gitt ut en gang per uke i sjekkhefteformat, deretter ble det gitt ut annenhver måned i storformat.
Handlingen i bladet foregikk under den amerikanske frihetskampen, og bekjempelse av de forhatte engelske koloniherrene utgjorde storparten av handlingen.
Seriene som ble brukt ble i hovedsak tegnet av italienske EsseGesse. Fra starten i 1957 til 1968 nr 32 brukte en serien om Davy Crockett. Fra 1968 nr 33 til 1990 brukte en serien om Kaptein Mark. 


== Trivia ==
Figuren Davy Crockett har ingen ting med den historiske Davy Crockett å gjøre. Figurens italienske navn er Il grande Blek (Den store Blek), og det er bare i de skandinaviske oversettelsene han blir kalt Davy Crockett.
Hermann Barrelet

Hermann Barrelet (født 25. september 1879, død ukjent) var en fransk roer som deltok i OL 1900 i Paris.
Barrelet ble olympisk mester i roing under OL 1900 i Paris. Han vant singelsculler foran en landsmann og en britisk roer.


== OL-medaljer ==
1900  Frankrike -  Gull i roing singelsculler


== Referanser ==


== Eksterne lenker ==
(en) Henri Barrelet – Olympics.com 
(en) Henri Barrelet – Olympic.org 
(en) Henri Barrelet – Olympedia 
(en) Henri Barrelet – Sports-Reference (OL-resultater – arkivert) 
(en) Henri Barrelet – FISA
Niuisk

Niuisk kan også referere til noe(n) tilknyttet NiueNiuisk (niuisk: ko e vagahau Niuē, engelsk: Niuean) er et polynesisk språk, og tilhører den malayopolynesiske gruppen av de austronesiske språkene. Det er nært beslektet med tongansk, og mindre likt andre polynesiske språk som māori, samoansk og hawaiisk. 
Niuisk blir snakket av 2 027 mennesker på Niue (nesten hele befolkningen) viser tall fra 1998, men språket også blir snakket på Cookøyene, New Zealand og Tonga, for det meste av utflyttere fra Niue. Til sammen blir språket snakket av omkring 8 000 mennesker, altså bor de fleste talerne på andre steder enn Niue, hvor språket er hjemmehørende. De fleste innbyggerne på Niue er tospråklige, med engelsk som sitt andre morsmål.
Tidlig på 1990-tallet bodde 70 prosent av de som snakket niuisk på New Zealand.


== Referanser ==


== Eksterne lenker ==
Lær å snakke niuisk (engelsk) (niuisk)
Basiskunnskaper i niuisk (engelsk) (niuisk)
Hølaløkka

Hølaløkka er en vannpark i elva Alnas løp på nedre Grorud i Oslo, åpnet i 2004.


== Parken ==
Parken, som er cirka 0,15 dekar stor, ligger inne i området som avgrenses av Stanseveien i øst, Grorudveien i øst og nord og Gangstuveien i vest, 1,5 km fra Grorud T-banestasjon og cirka en halv kilometer fra Grorud jernbanestasjon.
Leirfossen øverst i parken blir gjenåpnet med naturlig løp i 2009. Parken nedenfor fossen består av to to-tre meter dype dammer. Langs en renne mellom dammene er det plassert benker, og ved den nederste dammen finnes en brygge. Vannkvaliteten er ikke god nok til at helsemyndighetene anbefaler folk å bade i dammene.
Drøyt 15% av Alnas vannføring føres gjennom parken, det øvrige går i en kulvert under parken.
Sumpplanter som hører til på stedet og spesialkonstruerte kantsoner er med på å rense forurenset overvann fra trafikk- og industriområdene i dalen før det renner ut i Alna.
Turvei D9 passerer parken langs Gangstuveien.
Som bypark er parken forholdsmessig lite brukt. Det er ikke tilrettelagt aktiviteter i parken, men den er godt egnet til å gå tur og til å sitte i. I to spørreundersøkelser i 2005 og 2007 svarer cirka 60% av de spurte i Groruddalen at de kjenner til Hølaløkka og har vært der. De som svarte var mest misfornøyd med at det var vilt og ustelt i parken, at det var for mye alger i vannet og at det mangler alminnelig parkmøblering.


== Historie ==
Parken ligger langs bygningene til Lerfossen Klædefabrik, som åpnet i 1868 og brukte vannkraften i Leirfossen (tidligere skrevet Lerfossen). Men allerede året etter gikk eieren konkurs, og fabrikken ble overtatt av et selskap som tok navnet Grorud Klædefabrik. Fabrikken het senere Grorud Textilfabriker og deretter De Forenede Uldvarefabrikker.
Området nederst i parken var et sumpområde frem til 1970-årene, da Leirfossen og elven derfra ned til et stykke nedenfor Grorud stasjon ble lagt i rør.
Vannparken åpnet høsten 2004 og kostet ni millioner kroner. Hølaløkka var det første stedet der Alna ble gjenåpnet, som del av et større program for å gjenåpne elver og bekker i Oslo. Gjenåpning av Alna skal fremmes gjennom Alna miljøpark (ny kommunedelplan i arbeid per 2008).


== Referanser ==


== Litteratur ==
Lokalhistorisk vandring på Grorud. Fortidsminneforeningen avd. Oslo og Akershus, 1995
Sigurd Senje: Alna – Oslos glemte elv. Selskabet for Oslo Byes Vel, uten år (1980). ISBN 82-90287-01-1, side 24-25
Om Hølaløkka på Vann-og avløpsetatens hjemmeside (lest 10. september 2008)
Hølaløkka -  en perle midt i Groruddalen. Oslo kommune, Plankontoret for Groruddalen. Gode bilder (lest 10. september 2008)
Alnavassdraget – Hølaløkka. Norske arkitekters landsforbunds hjemmeside. Prosjektbeskrivelse.  (lest 10. september 2008)
Folks kjennskap og holdninger til Hølaløkka. Norsk institutt for naturforskning, NINA-rapport 361, 2008, 34 side. Den mest detaljerte beskrivelsen av parken, resultater av spørreundersøkelse (lest 10. september 2008)
Alnaturen. Brosjyre, Friluftsetatren, 2008. Godt kart over parken og området omkring på side 22 (lest 10. september 2008)
Fylkesvei 261 (Hordaland)

Fylkesvei 261 (Fv261) i Hordaland gikk mellom Landås og Mannsverk i Bergen. Veien var 3,1 km lang, den har blitt omklassifisert til kommunal vei.
Den tidligere fylkesveien tilsvarer de kommunale veiene
Kv12860 Landåssvingen
Kv15130 Sollien
Kv12850 Landåslien


== Kommuner og knutepunkter ==

 Bergen
585Fylkesvei 585 Landås, Nattlandsveien
585Fylkesvei 585 Mannsverk, Nattlandsveien


== Referanser ==
Fylkesvei 5340

Fylkesveg 5340 går mellom Vetrlidsalmenningen og Nygaten i Bergen. Veien er 390 meter lang.
Frem til 2019 hadde veien betegnelsen fylkesvei 263 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv5340
(no) Statens vegvesen – trafikkmeldinger
François Brandt

François Antoine Brandt (født 29. desember 1874 i Zoeterwoude, død 4. juli 1949 i Naarden) var en nederlandsk roer som deltok i de olympiske leker 1900 i Paris.
Brandt ble olympisk mester i roing under Sommer-OL 1900 i Paris. Han vant sammen Roelof Klein og en ukjent fransk gutt som styrmann klassen toer med styrmann foran tre franske båter. Brant var med på den nederlandske åtteren som kom på tredjeplass. Klein og Brandt representerte klubben Minerva Amsterdam.


== OL-medaljer ==
 1900  Frankrike -  Gull i roing, toer med styrmann  Nederland
 1900  Frankrike -  Bronse i roing, åtter  Nederland


== Referanser ==


== Eksterne lenker ==
(en) François Brandt – Olympedia 
(en) François Brandt – Sports-Reference (OL-resultater – arkivert) 
(en) François Brandt – databaseOlympics.com (arkivert) 
(en) François Brandt – FISA
Roelof Klein

Roelof Klein (født 7. juni 1877 i Lemmer, død 13. februar 1960 i Montclair, New Jersey, USA) var en nederlandsk roer som deltok i OL 1900 i Paris.
Klein ble olympisk mester i roing under OL 1900 i Paris. Han vant sammen med François Brandt og en ukjent fransk gutt som styrmann klassen toer med styrmann foran tre franske båter. Klein var med på den nederlandske åtteren som kom på tredjeplass. Klein og Brandt representerte klubben Minerva Amsterdam.


== OL-medaljer ==
1900  Frankrike -  Gull i roing, toer med styrmann
1900  Frankrike -  Bronse i roing, åtter


== Referanser ==


== Eksterne lenker ==
(en) Roelof Klein – Olympics.com 
(en) Roelof Klein – Olympic.org 
(en) Roelof Klein – Olympedia 
(en) Roelof Klein – Sports-Reference (OL-resultater – arkivert) 
(en) Roelof Klein – databaseOlympics.com (arkivert) 
(en) Roelof Klein – FISA
Nírnaeth Arnoediad

Dagor Nírnaeth Arnoediad (sindarin for De talløse tårers slag) var det katastrofale femte slaget i krigene i Beleriand mot Morgoth i J.R.R. Tolkiens Silmarillion. 
I løpet av de nesten tjue årene etter Dagor Bragollach, Bråildens slag, hadde noldoene mistet kontrollen over mesteparten av Beleriand. I år 472 i første tideverv bestemte Maedhros seg for å angripe Angband for å hjelpe noldoene med å få tilbake kontrollen over deres tapte land. 
Under Maedhrosunionen samlet alvene i Beleriand, edain-mennene, dvergene og noen av østerlingene seg for å samle sine styrker mot Morgoth. 
Men unionen ble forrådt av Ulfang den svarte, lederen for et av østerlingenes hus, som la fram unionens slagplan for Morgoth. Slaget ble en knusende seier for Angbands hærskarer. Dvergen Azaghâl ble drept etter å såret dragen Glaurung. Orkene fikk nå kontroll over hele Beleriand, med unntak av Doriath. Morgoth forrådte også de østerlingene som hadde sluttet seg til ham.
Vinger prestegjeld

Vinger prestegjeld var et prestegjeld tilhørende Vinger og Odal prosti i Hamar bispedømme i Den norske kirke. Det omfattet Vinger sogn i Kongsvinger kommune i Hedmark fylke, og hovedkirken var Vinger kirke.


== Historikk ==
Vingr sókn á Sóleyjum (norrønt) har sin opprinnelse fra kristningen av landet.Ved kgl. res. 3.10.1859 ble Vinger prestegjeld delt i to: Vinger og Eidskog prestegjeld. Vinger skulle etter delingen bestå av Vinger hovedsokn, innbefattet Kongsvinger festning og by, samt distriktet Austmarka av Eidskog sokn. Res.en er meddelt Kristiania biskop 8.10.1859.Vinger prestegjeld dannet grunnlaget for Vinger formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Vinger prestegjeld og dets sogn er nå en del av Kongsvinger kirkelige fellesråd underlagt Hamar domprosti.


== Referanser ==


== Eksterne lenker ==
Prestegjeld og sogn i Hedmark